Jan Inge Hovig

Jan Inge Hovig (født 11. mai 1920 i Verran, død 4. juli 1977) var en norsk arkitekt som er særlig kjent for offentlige bygg i Nord-Norge oppført i tiden etter andre verdenskrig. 

Hovig fullførte studiene ved Norges tekniske høgskole i 1946. Fra 1947 til 1950 var han byarkitekt i Narvik under gjenoppbyggingen av byen som var blitt bombet i 1940. I 1950 flyttet han til Oslo hvor han opprettet eget arkitektkontor. Han er mest kjent for Ishavskatedralen i Tromsø som han tegnet første utkast til i 1960 og som ble fullført i 1965. Denne kirka er regnet som Tromsøs mest kjente bygning. 

 Kjente bygninger  
 1950: Svenska kyrkan i Narvik
 1955: Harstad KinoLokalhistoriewiki: Harstad Kino
 1957: Fredskapellet i Narvik
 1958: Harstad kirkeArkitekturguide for Nord-Norge: Harstad kirke
 1958: Store kapell, Stalsberghagen, Strømmen
 1961: Troms fylkesadministrasjon (senere brukt som Troms politihus og deretter Nav Tromsø)Arkitekturguide for Nord-Norge: Grønnegata 122
 1962: Norges varemesse, Oslo i samarbeid med Egil Mørck
 1965: Idrettens hus i NarvikArkitekturguide for Nord-Norge: Idrettens hus
 1965: Ishavskatedralen i TromsøArkitekturguide for Nord-Norge: Tromsdalen kirke
 1965: Alfheim svømmehall i TromsøArkitekturguide for Nord-Norge: Alfheim svømmehall
 1971: Privat hytte ved Mokkavatnet i Steinkjersteinkjer-avisa.no Full kontroll 12.08.2011

 Familie  
Hans foreldre var Gudlaug Pauline Hovig (født Tangstad) og Johannes Sigurd Hovig. Han er bror av Edit Hovig, Torstein Hovig, Geir Hovig og lege Elen-Marta Hovig.  

Jan Inge Hovig var i perioden 1944-74 gift med Målfrid Bruem. De fikk to barn, kunstneren Arve Hovig og lektor Gudlaug Hovig. Han giftet seg med Ingrid Espelid Hovig i juni 1977, men bare en uke etter bryllupet døde han av hjerteinfarkt.VG Drømmehytta kan bli århundrets bygg Skuespilleren Andrea Bræin Hovig er hans barnebarn. 

 Galleri 

 Referanser 

 Eksterne lenker 
 Jan Inge Hovig i Norsk kunstnerleksikon


Kategori:Personer fra Verran kommune
Kategori:Personer begravet på Vestre gravlund
Kategori:Fødsler i 1920
Kategori:Dødsfall i 1977